Percanggahan siasatan dilanjutkan punca ibu bapa Zayn Rayyan keterangan Oleh Safeek Affendy Razali - Jun 8, 2024 @ 1:01pm KAJANG: Percanggahan keterangan daripada saksi dan ibu bapa kepada kanak-kanak autisme Zayn Rayyan Abdul Matiin, antara punca polis melanjutkan siasatan. Ketua Polis Selangor, Datuk Hussein Omar Khan, berkata pihaknya sedang menjalankan pelbagai usaha dalam lengkapkan kertas siasatan. "Ada perkara yang perlu disemak semula kerana ada perkara yang tidak selari serta konsisten daripada keterangan saksi dan sebagainya menjurus kepada tangkapan ibu bapa Zayn Rayyan. "Kita telah selesai soal siasat fasa pertama untuk reman tujuh hari. Ada perkara yang perlu kita semak semula. "Ini kerana ada perkara yang masih tidak seiring dengan siasatan, jadi kita sambung reman enam hari untuk lengkapkan kertas siasatan," katanya selepas Program Pelancaran Taman Angkat Amanita Kontinjen Selangor di Sekolah Kebangsaan Taman Rakan, hari ini.
Ketua Polis Selangor, Datuk Hussien Omar Khan menyampaikan sijil pelantikan Taman Angkat kepada Setiausaha Persatuan Penduduk Taman Rakan, Juwita Bohari (dua dari kanan) sambil diperhatikan Timbalan Ketua Polis Selangor, Datuk Sasikala Devi (kanan) dan Ketua Polis Daerah Kajang, Asisten Komisioner Mohd Zaid Hassan (kiri) ketika Program Pelancaran Taman Angkat Kontinjen Selangor di Sekolah Kebangsaan Taman Rakan, Kajang. - Foto NSTP/Hairul Anuar Rahim Hussien berkata, masih terlalu awal pihaknya untuk memaklumkan apa yang akan berlaku termasuk pertuduhan di mahkamah. Dalam tempoh lanjutan reman ini, polis akan berusaha untuk lengkapkan kertas siasatan sebelum dirujuk ke timbalan pendakwa raya. "Kes masih dalam siasatan. Sebab perlu enam hari lagi reman kerana ada perkara perlu siasatan lanjut, ada yang bercanggah dan perlu kita betulkan sampai kita puas hati. "Bukan hanya dari mereka (ibu bapa) tetapi dari saksi lain," katanya. Beliau juga berkata, polis juga telah memanggil pengasuh Zayn Rayyan dan dua ahli keluarganya untuk dirakam keterangan dalam tempoh reman pertama. "Beri peluang polis siasat dan adalah tidak wajar terlalu memberi butiran terperinci agar tidak ganggu siasatan," katanya.
Ketua Polis Selangor, Datuk Hussein Omar Khan (kanan) pada Majlis Pelancaran Taman Angkat Amanita Polis Diraja Malaysia (PDRM) Kontinjen Selangor 2024 di Sekolah Kebangsaan Taman Rakan, Kajang hari ini. Turut sama Timbalan Ketua Polis Selangor, Datuk Sasikala Devi Subramaniam. - foto BERNAMA siasatan-ibu-bapa-zayn-rayyan